Bybane i Grenland

Planene om bybane i Grenland ble først reist på tidlig 1990-tall for å avlaste veinettet i distriktet. Planen tok utgangspunkt i Bratsbergbanens strekning mellom Skien og Porsgrunn og en strekning videre til Brevik som delvis ville følge Brevikbanen, men også omfatte Heistad. Det var også snakk om å gi den en regional dimensjon ved å benytte Bratsbergbanens spor videre til Notodden og Bø. Planen fikk mye omtale og støtte lokalt, men prosjektet ble lagt på is etter at daværende samferdselsminister Kjell Opseth sa nei.

Gjenoppstart
Etter at Bybanen i Bergen kom nærmere realisering og bybanen på Nord-Jæren ble sterkt utredet, ble også bybaneprosjektet i Grenland trukket frem igjen.Review of the Grenland Bybane Project, Expert Advice, (oktober 2005) En rapport bestilt av Telemark fylkeskommune i 2006 ga fire alternativerBybane Grenland – I et lokalt og regional perspektiv, forprosjekt (april 2006):

 Økt satsing på den eksisterende jernbanelinjen mellom Skien og Brevik.
 Et alternativ med utgangspunkt i den eksisterende jernbanelinjen, men med sløyfe gjennom Skien sentrum og en sløyfe via Herøya til Brevik.
 Trikk gjennom sentrum i både Skien og Porsgrunn, med forlengelse til Herøya, Brevik og Skjelsvik og med mulighet for forlengelse til Bø og Notodden.
 Trikk fra Gulset til Skien, Porsgrunn, Herøya, Heistad og Brevik.

I 2007 vedtok kommunestyrene i Skien og Porsgrunn, samt fylkestinget, å bestille et forprosjekt for å utrede en bybane i distriktet. Dette ble levert 29. mai 2008, og gikk inn for en modell der en benytter eksisterende infrastruktur, med den nedlagte strekningen fra Skien gamle stasjon til Eikonrød stasjon på Bratsbergbanen/Vestfoldbanen, denne strekningen til Porsgrunn stasjon og en nedlagt industrilinje fra Porsgrunn til Herøya. Rapporten tar ikke for seg mulige forlengelser, med unntak av til Landmannstorget, i Skien sentrum.Telemark fylkeskommune: Liv laga for Grenland BybaneRailkonsult: Sluttrapprort Grenland Bybane – etappe 1

Denne rapporten er besluttet tatt videre i Porsgrunn sitt formannskaps møte 30. september 2008. Beslutningen ble senere stadfestet i bystyret sitt møte 16. oktober samme år.Porsgrunn kommune: Bybane i Grenland skal utredes viderePorsgrunn kommune: Bybane Grenland utredes videre

Potensial
Tettstedet Porsgrunn/Skien hadde pr. 1. januar 2007 kun 85 812 innbyggere fordelt i kommunene Skien, Porsgrunn og Bamble. Dette kan være en av grunnene til at forprosjektet ikke anbefalte å bygge ny infrastruktur, men heller benytte jernbanelinjene.

Referanser

 Eksterne lenker 
 PD.no – Støtter bybaneprosjekt (Publisert 7. juli 2009)
 Bybanegrenland.no (Publisert 5. desember 2017)

Kategori:Sporvei i Norge
Kategori:Samferdsel i Skien
Kategori:Samferdsel i Porsgrunn
Kategori:Byggverk i Skien
Kategori:Byggverk i Porsgrunn